[{"text_idx": "#000003", "text": "Daw N\u2019Famady Kouyate\u0301 yn wreiddiol o Guinea Conakry, ond mae wedi sefydlu ei hun yng Nghaerdydd ers tro bellach."}, {"text_idx": "#000004", "text": "Bydd yn gyfarwydd i lawer o bobl sydd wedi bod i gigs Gruff Rhys dros y blynyddoedd diwethaf wrth i\u2019r cerddor ei gefnogi\u2019n rheolaidd, a pherfformio fel aelod o fand cyn ganwr y Super Furry Animals ar daith hyrwyddo\u2019r albwm \u2018Pang!\u2019."}, {"text_idx": "#000005", "text": "Mae cerddoriaeth N\u2019Famady wedi\u2019i wreiddio yn nhraddodiadau Mandingue ei famwlad yng Ngorllewin Affrica, gyda dehongliadau newydd o fywyd ac egni yn deillio o ddylanwadau indie, pop a jazz ei gartref newydd yng Nghymru."}, {"text_idx": "#000007", "text": "Yn o\u0302l Recordiau Libertino, mae\u2019r brif sengl oddi ar EP cyntaf N\u2019famady Koyate\u0301 \u2018Aros i Fi Yna\u2019 yn teimlo fel heulwen braf yr haf bach Mihangel yn ein cofleidio. Yn un o uchafbwyntiau cerddorol perfformiadau hwylus a llwyddiannus y band mewn sawl gw\u0302yl o Dyn Gwyrdd i Ganolfan Mileniwm Cymru, i enwi ond ychydig."}, {"text_idx": "#000008", "text": "Mae \u2018Aros i Fi Yna\u2019 yn cynnwys perfformiad gan Lisa Je\u0302n Brown (9Bach), yn ga\u0302n serch sy\u2019n estyn dros gyfandiroedd ac sy\u2019n cael ei fynegi drwy gerddoriaeth afieithus a chywrain N\u2019famady."}, {"text_idx": "#000009", "text": "\u201cEsblygodd \u2018Aros i Fi Yna\u2019 o fy ngha\u0302n wreiddiol \u2018Dianamo\u0302\u2019, yna addaswyd i\u2019r Gymraeg\u201d eglura N\u2019famady Kouyate\u0301."}]